Publication: Magyar Közlöny
Issue: MK-2000-12 (Year: 2000, Number: 12)
Era: 1990-2004
Section: a 16/2000. (II. 11.) Korm. rendelethez
Paragraph Index: 254

1. A bőrfeldolgozó-ipari alapismeretek tantárgy általános jellemzése A tantárgy funkciója, hogy — megalapozza a későbbi — szakképző szakaszban — sorra kerülő szaktantárgyak (gyártásismeret, anyag- és áruismeret stb.) tanulását, — felkészítse a tanulókat a szakirányú továbbtanulásra: az érettségire épülő szakmai képzésben, továbbá a felsőoktatásban, — felkészítse a tanulókat szakirodalom, a szabványok és egyéb szakmai dokumentációk használatára, — komplex egységbe foglalja az alapozó szakmai ismeretanyagot. A tantárgy oktatásának célja, hogy — integrálja a bőrfeldolgozó-iparban alkalmazott főbb technológiai műveleteket, megismertesse a tanulókkal a feldolgozásra kerülő alap- és kellékanyagokat, — fejlessze a tanulók logikai és műszaki feladatmegoldó képességeit, — fejlessze a tanulók esztétikai igényét, — kialakítsa a tanulókban a szakmaszeretet, a gazdaságos, önálló, kreatív munkavégzés iránti igényt. A tantárgy sajátos pedagógiai feladatai — A tanuló a széleskörű és integrált alapismeretek elsajátításával megbízható alapot kap mely elősegíti a szakképzési szakaszban történő sikeres szakmaválasztást, specializálódást. — A tantárgy ismeretanyagának elsajátítása kialakítja az e területen elengedhetetlen kreativitást, pontosságot, esztétikai igényességet, tervszerűséget. A tantárgy tananyagának jellemzői — A tantárgy tananyagtartalma felöleli a gyártásismeret, az anyag- és áruismeret, az általános munka és környezetvédelem alapvető ismereteit a bőrfeldolgozó-ipar leg- 2000/12. szám fontosabb szakmacsoportjain belül (cipőipar, szűcs-, bőrdíszműves- és kesztyűipar). — Ismeretei kapcsolódnak fizikai, kémiai, gépészeti, gyártmánytervezési tantárgyakban tanult alapismeretekhez. A bőrfeldolgozóipari alapismeretek tantárgyat ezen tantárgyakkal szoros koncentrációba kell feldolgozni. — A szakmai alapozást minden esetben elméleti és alapgyakorlati oktatás keretén belül célszerű végezni.

Source: https://magyarkozlony.hu/hivatalos-lapok/08f1e1e199db9619090169d61d9384328c373f2f/dokumentumok/7c8150eb33a51ed224fb92a12b448b6525f81fe2/letoltes